Diari Oficial de la Generalitat Valenciana


Sumari del DOGV 8381, del 12-09-2018 (2018/8324)

Informació pública de l'Acord del Ple de la corporació de data 30 d'agost de 2018 sobre el Programa SUR 14, adoptat en execució de la Sentència del TSJCV número 680, de data 4 de setembre de 2017.
----------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8381

Data del DOGV
:   12-09-2018

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2018/8324


Data del document
:   06-09-2018

Organisme emissor
:   Ajuntament de Vinaròs

Tipus de document
:   Anunci

Descriptors 

:   * Vinaròs
    * pla d'urbanisme
    * administració local

Informació pública de l'Acord del Ple de la corporació de data 30 d'agost de 2018 sobre el Programa SUR 14, adoptat en execució de la Sentència del TSJCV número 680, de data 4 de setembre de 2017.  
 [2018/8324]  
L'Ajuntament de Vinaròs, en sessió ordinària del Ple de la corporació de data 30 d'agost de 2018, va aprovar, entre altres, el següent acord que literalment diu:  
  
«8. Expedient 7703/2018. Dictamen sobre execució de Sentència del TSJCV núm. 680 de data 04.09.2017 sobre Programa SUR 14.  
Favorable  
Tipus de votació:  
Unanimitat/Assentiment  
  
A la vista de la proposta d'Alcaldia dictaminada per la Comissió Informativa de l'Àrea d'Infraestructures en sessió de data 24 d'agost de 2018:  
Vist l'expedient d'execució de sentència, en particular la sentència dictada pel Tribunal Superior de Justícia de la Comunitat Valenciana núm. 680 la dispositiva de la qual declara nuls els acords del Ple, Acord del Ple de 13 de juliol de 2004, Acord del Ple del 24 de maig de 2007, relatius al PAI SUR 14 pel qual es va aprovar provisionalment el Programa d'actuació integrada SUR 14 a favor de la mercantil Promocasanova, SL, condicionat a l'adaptació del pla parcial a la proposta d'ordenació consensuada amb els propietaris de l'àmbit; i aprovació definitiva del Programa d'actuació integrada SUR 14, projecte d'urbanització, projecte de reparcel·lació.  
Vista la necessitat de complir l'esmentada sentència en els termes establits en aquesta, de conformitat amb el que s'ha estipulat en l'article 104 de la Llei 29/1998, de 13 de juliol, reguladora de la jurisdicció contenciosa administrativa.  
Vist l'informe de Secretaria núm. 4\_ 2Semes 2018, de data 16 d'agost de 2018, el qual consta en l'expedient corresponent i que es dóna ací per reproduït com a fonamentació jurídica de l'acord de nul·litat a adoptar, i establint com a primer pas per a complir l'execució de la sentència la declaració de nul·litat de les resolucions adoptades.  
  
Es proposa al Ple, amb l'estudi i dictamen previs de la comissió informativa corresponent, la següent  
  
Proposta d'acord  
  
Primer. Acordar la nul·litat dels acords del Ple de data 13 de juliol de 2004 sobre l'aprovació provisional del Programa d'actuació integrada SUR 14 a favor de la mercantil Promocasanova, SL. Acordar la nul·litat de l'Acord plenari de 24 de maig de 2007 pel qual s'aprova definitivament el Programa d'actuació integrada SUR 14, projecte d'urbanització i projecte de reparcel·lació. Tot això en execució de Sentència del TSJCV núm. 680 de data 4 de setembre de 2017.  
  
  
Segon. Publicar el present acord en el Diari Oficial de la Generalitat Valenciana així com en el Butlletí Oficial de la Província de Castelló.  
  
Tercer. Notificar el present acord als interessats en el Programa d'actuació integrada SUR 14, així com al Jutjat Contenciós Administratiu número 2 de Castelló i al Tribunal Superior de Justícia de la Comunitat Valenciana, Sala Contenciosa Administrativa.  
  
  
Quart. Remetre còpia del present acord al Registre Autonòmic d'Instruments de Planejament Urbanístic, al comportar el programa el pla parcial aprovat al seu dia.»  
  
Vinaròs, 6 de setembre de 2018.- L'alcalde: Enric Pla Vall.